stanford-oval/wikipedia huggingface dataset:
איקאר
אירועים מיוחדים

בתאריך 3 בדצמבר 1995, מסוק מיל מי-8 שהוחכר לחברת אינווסטקורפ (Investkorp) התרסק לאחר טעות של הטייס בעקבות ראות לקויה.
בתאריך 11 ביולי 2012, נותק קשר עם מסוק מיל מי-8 של החברה, לאחר חיפושים רבים, נמצא המסוק וצוותו כשהם בריאים ושלמים.
הערות שוליים

1 2  Авиакомпания Икар (Магадан), ruwings.ru
1 2  Ikar Fleet Details and History, Planespotters.net, ‏2024-01-01 (באנגלית)
↑  Current Airline Members, www.iata.org (באנגלית)
↑  Ikar (Russian Federation) on ch-aviation, ch-aviation (באנגלית)
↑  Pegas Fly (Ikar Airlines) Airline Profile | CAPA, centreforaviation.com
↑  Ikar, Move2Armenia (באנגלית אמריקאית)
↑  Unternehmensmeldung, Russische Charterairline Pegas Fly muss Namen ändern, aeroTELEGRAPH, ‏2022-06-21 (בגרמנית (שוויץ))
↑  ПРИКАЗ ФАС РФ ОТ 30.07.1996 N 34 ОБ АВИАЦИОННОМ ПРОИСШЕСТВИИ С ВЕРТОЛЕТОМ МИ-8АМТ RA-25518 АВИАКОМПАНИИ "ИКАР" ДАЛЬНЕВОСТОЧНОГО РЕГИОНАЛЬНОГО УПРАВЛЕНИЯ ФАС РОССИИ, web.archive.org, ‏2013-07-23
↑  "Пропавший" Ми-8 выгружал пожарных и не мог выйти на связь, vesti.ru (ברוסית)
↑  В Магаданской области пропал вертолет с пожарными, vesti.ru (ברוסית)
↑  Восстановлена связь с пропавшим на Колыме вертолетом Ми-8, Российская газета, ‏2012-07-11 (ברוסית)
אלברכט קוסל

| --- | --- |

 לידה:  16 בספטמבר 1853 רוסטוק, הקונפדרציה הגרמנית 
 פטירה:  5 ביולי 1927 (בגיל 73) היידלברג, רפובליקת ויימאר 
 שם לידה:  Ludwig Karl Martin Leonhard Albrecht Kossel 
 ענף מדעי:  ביוכימיה
 מקום מגורים:  גרמניה
 מקום קבורה:  בית הקברות ברג 
 מקום לימודים:  האוניברסיטה של שטרסבורג  אוניברסיטת רוסטוק 
 מנחה לדוקטורט:  Felix Hoppe-Seyler 
 מוסדות:  אוניברסיטת הומבולדט של ברלין (1887–1895)  אוניברסיטת מרבורג (1895–1901)  אוניברסיטת היידלברג (1901–1923) 
 תלמידי דוקטורט:  אוטו פולין 
 פרסים והוקרה:  פרס נובל לפיזיולוגיה או לרפואה (1910) 
 צאצאים:  ואלטר קוסל 
 תרומות עיקריות
 חקר ההרכב הכימי של חומצות גרעין
 
לודוויג קארל מרטין לאונרד אלברכט קוסל (בגרמנית: Ludwig Karl Martin Leonhard Albrecht Kossel‏; 16 בספטמבר 1853 – 5 ביולי 1927) היה ביוכימאי גרמני, בין החלוצים בחקר הגנטיקה. בשנת 1884 גילה קוסל את ההיסטונים, חלבונים בעלי מטען חיובי שמעורבים באריזת ה-DNA. על גילוי זה קיבל בשנת 1910 פרס נובל לפיזיולוגיה ורפואה.
איתי לב (כדורסלן)

| --- | --- |
איתי לב, 2010
איתי לב, 2010
 לידה:  19 ביולי 1980 (בן 44) ישראל
 עמדה:  סמול פורוורד
 גובה:  2.02
 מספר:  7
 קבוצות כשחקן
 1999–2000   2000–2004   2004–2005   2005–2006   2006–2010   2010–2012   2012–2014 2014-   2016–2017:  הפועל חולון בני הרצליה\בני השרון עירוני נהריה עירוני רמת גן מכבי ראשון לציון  מועדון כדורסל הבקעה מכבי מעלה אדומים מכבי רחובות אליצור אשקלון
 הישגים כשחקן
 מקום שני באליפות אירופה לנבחרות עד גיל 21 (2000)
איתי לב (נולד ב-19 ביולי 1980) הוא כדורסלן עבר ישראלי, ששיחק במספר קבוצות בליגות המקצועניות בעמדת הסמול פורוורד. גובהו 2.02 מטרים.
קריירה

לב גדל במחלקת הנוער של מכבי תל אביב, אך בעונה הראשונה שלו בליגת העל (1999/2000) שיחק בהפועל חולון, אותה אימן מאמנו בקבוצת הנוער, ישראל לב. כעבור עונה עבר עם ישראל לב לבני הרצליה, ונשאר בה גם לאחר האיחוד עם מכבי רעננה, כשהפכה לבני השרון. פציעות חוזרות ונשנות מנעו ממנו להתקדם, ובעונת 2004/2005 עבר לעירוני נהריה. לאחר עונה אחת עבר לעירוני רמת גן. תקופה זו הייתה התקופה הטובה בקריירה שלו עד כה. הוא הפך לשחק לשחקן מוביל בקבוצה, ואף נבחר לחמישייה הישראלית של העונה. עם זאת, הוא לא המשיך ברמת גן, ובסיום העונה עבר למכבי ראשון לציון. בעונת 2010–2011 ירד לראשונה בקריירה לליגה לאומית ועבר לשחק במדי מכבי הבקעה.
לב היה חלק מנבחרת הנוער שזכתה במקום השישי באליפות אירופה בשנת 1998, ומנבחרת העתודה שזכתה במדליית הכסף באליפות אירופה בשנת 2000, אך נופה מסגל נבחרת העתודה לאליפות העולם ביפן, לטובת מתן נאור. לב לא זומן למשחק רשמי של הנבחרת הבוגרת, אך השתתף במשחק ידידות נגד צרפת בשנת 2002.
אי-שוויון הלדר

אי-שוויון הלדר הוא אי-שוויון יסודי באנליזה מתמטית ובמיוחד באנליזה פונקציונלית. אי-שוויון זה מהווה הכללה משמעותית של אי-שוויון קושי-שוורץ, ומשמש כדי להוכיח את אי-שוויון מינקובסקי.
אי-השוויון הוכח על ידי המתמטיקאי הבריטי לאונרד ג'יימס רוג'רס (אנ') בשנת 1888, ובאופן לא תלוי על ידי המתמטיקאי הגרמני אוטו הלדר (אנ') בשנת 1889.
ניתן להוכיח את אי השוויון באמצעות אי-שוויון יאנג או באמצעות אי-שוויון ינסן.
אי-השוויון

המקרה הכללי ביותר של אי-השוויון הוא במרחבי מידה: יהי  (X,\sigma ,\mu ) מרחב מידה. עבור קבוע  r\in \mathbb {R} , לכל  f:X\to \mathbb {C}  נהוג לסמן:
 \|f\|_{r}\equiv \left(\int _{X}\left|f\right|^{r}d\mu \right)^{1/r}
יש לשים לב שביטוי זה מגדיר נורמה רק אם  f\in L^{r}(\mu ) (כלומר  \int f^{r}<\infty ).
אי-השוויון קובע שלכל  p,q\in [1,\infty ] המקיימים  1/p+1/q=1, לכל זוג פונקציות מדידות  f,g:X\to \mathbb {C} , מתקיים כי:
 \|fg\|_{1}\leq \|f\|_{p}\|g\|_{q}
אם מתקיים בנוסף כי  p,q\in (1,\infty ) וכן גם  f\in L^{p}(\mu ),  g\in L^{q}(\mu ), אז אי השוויון הוא שוויון אם ורק אם  \left|f\right|^{p},\left|g\right|^{q} תלויות ליניארית במרחב  L^{1}(\mu ), כלומר קיים  c\geq 0 כך שמתקיים  \left|f\right|^{p}=c\cdot \left|g\right|^{q} כמעט תמיד ביחס ל- \mu .
אי-השוויון > מקרים פרטיים חשובים

ניתן עוד לראות כי אי-השוויון מתקיים גם לסדרות, ביחס למרחבי מידה מתאימים:
עבור  a_{i},b_{i},\alpha ,\beta \geq 0 כאשר  \alpha +\beta =1.
באינדוקציה ניתן להכליל את אי-שוויון הלדר עבור מספר כלשהו של סדרות, לדוגמה:
 \sum _{i=1}^{n}a_{i}^{\alpha }\cdot b_{i}^{\beta }\cdot c_{i}^{\gamma }\leq \left(\sum _{i=1}^{n}a_{i}\right)^{\alpha }\cdot \left(\sum _{i=1}^{n}b_{i}\right)^{\beta }\cdot \left(\sum _{i=1}^{n}c_{i}\right)^{\gamma }
כאשר  \alpha +\beta +\gamma =1 וגם  \alpha ,\beta ,\gamma \geq 0
כאשר  \alpha =\beta ={\frac {1}{2}} מתקבל אי-שוויון קושי-שוורץ:
 \left(\sum _{i=1}^{n}a_{i}^{2}\right)^{\frac {1}{2}}\cdot \left(\sum _{i=1}^{n}b_{i}^{2}\right)^{\frac {1}{2}}\geq \sum _{i=1}^{n}\left(a_{i}^{2}\right)^{\frac {1}{2}}\cdot \left(b_{i}^{2}\right)^{\frac {1}{2}}
ולכן סה"כ
 \sum _{i=1}^{n}a_{i}^{2}\cdot \sum _{i=1}^{n}b_{i}^{2}\geq \left(\sum _{i=1}^{n}\left|a_{i}b_{i}\right|\right)^{2}
הוכחה

נשים לב שלכל  x,y\geq 0 מתקיימת הטענה הבאה:  x^{\alpha }\cdot y^{\beta }\leq \alpha \cdot x+\beta \cdot y. זאת ניתן להוכיח בעזרת אי-שוויון ינסן שהרי  \log  היא פונקציה קעורה ולכן:  \alpha \cdot \log(x)+\beta \cdot \log(y)\leq \log(\alpha \cdot x+\beta \cdot y).
כעת נסמן  S_{a}=\sum _{i=1}^{n}a_{i},S_{b}=\sum _{i=1}^{n}b_{i} ולפי הטענה הנ"ל מתקיים  \sum _{i=1}^{n}\left({\frac {a_{i}}{S_{a}}}\right)^{\alpha }\cdot \left({\frac {b_{i}}{S_{b}}}\right)^{\beta }\leq \sum _{i=1}^{n}\left(\alpha \cdot {\frac {a_{i}}{S_{a}}}\right)+\sum _{i=1}^{n}\left(\beta \cdot {\frac {b_{i}}{S_{b}}}\right)=\alpha +\beta =1 נכפיל את שני האגפים ב  S_{a}^{\alpha }\cdot S_{b}^{\beta } ונקבל את אי השוויון הרצוי  \sum _{i=1}^{n}a_{i}^{\alpha }\cdot b_{i}^{\beta }\leq S_{a}^{\alpha }\cdot S_{b}^{\beta }.
הוכחה דומה ניתן לספק עבור פונקציות חיוביות והאינטגרלים שלהן במקום סדרות חיוביות והסכום שלהן.
אי-שוויון ינסן

אי שוויון ינסן
במתמטיקה, אי-שוויון ינסן טוען שממוצע ערכי פונקציה קמורה גדול או שווה לערך הפונקציה בממוצע הנקודות. האי־שוויון נקרא על שם המתמטיקאי הדני יוהאן ינסן.
ניתן להבין זאת באופן אינטואיטיבי על ידי התרשים:
ממוצע הנקודות הוא אמצע הקטע שעליו מדברים, באיור מסומן על ידי הקו המקווקו. ניתן לראות כי ערך הגרף הכתום בנקודה זו, מכיוון שהוא ליניארי, שווה לממוצע ערכי הפונקציה (הכתומה). ניתן להשתכנע בקלות מכיוון שממוצע כל שתי נקודות הנמצאות מימין ומשמאל לאמצע הקטע באותו מרחק שווה לערך באותה נקודה.
עתה, נוסיף גרף (הגרף הירוק) המתאר פונקציה קמורה. קל לראות כי מכיוון שהפונקציה קמורה, כל הערכים של הפונקציה יהיו גבוהים יותר מערכי הפונקציה הקודמת, או לפחות שווים להם. מכיוון שבפונקציה הכתומה הערך באמצע שווה לממוצע, אם הערכים יגדלו ממוצע הערכים בהכרח יעלה ולכן הערך באמצע יהיה קטן בהכרח מממוצע הערכים. הערך הממוצע יהיה גדול מערך הפונקציה בממוצע הנקודות, כמו שאומר אי שוויון ינסן.
המקרה הבדיד

אם  \ f:(a,b)\to \mathbb {R}  פונקציה ממשית קמורה המוגדרת על קטע ואם  \ x_{1},\dots ,x_{n}\in (a,b) אז מתקיים
 f\left({\frac {x_{1}+\dots +x_{n}}{n}}\right)\leq {\frac {f(x_{1})+\dots +f(x_{n})}{n}}.
אין במשפט דרישה שהנקודות הן שונות. ניתן להשתמש בעובדה זו ולהוכיח הכללה של המשפט שבה הממוצע הרגיל מוחלף בממוצע משוקלל כלשהו. אם הפונקציה היא קעורה, אי השוויון הוא הפוך.
לדוגמה, עבור הפונקציה  \ f(x)=-x\log(x), שהיא קעורה בקטע  \ (0,1), אי-השוויון קובע ש-
 \log(n)\geq -\sum p_{i}\log(p_{i}) לכל  \,p_{1},\dots ,p_{n} חיוביים שסכומם 1. כלומר, האנטרופיה של מרחב הסתברות עם n מצבים היא מקסימלית בהתפלגות האחידה.
המקרה הכללי

אם  \ f:(a,b)\to \mathbb {R}  פונקציה ממשית קמורה ואם  \ \mu  מידת הסתברות על הקטע אז
 f\left(\int _{(a,b)}x\,d\mu \right)\leq \int _{(a,b)}f(x)\,d\mu .
מכאן ניתן לגזור כי עבור  \ g:(a,b)\to \mathbb {R}  פונקציה ממשית קעורה ואם  \ \mu  מידת הסתברות על הקטע אז
 g\left(\int _{(a,b)}x\,d\mu \right)\geq \int _{(a,b)}g(x)\,d\mu .
שימושים

אם משתמשים בפונקציה הקמורה  \ \exp  ומציבים  \ x_{i}=\log(a_{i}), מקבלים את אי-שוויון הממוצעים  {\sqrt[{n}]{a_{1}\cdot \dots \cdot a_{n}}}\leq {\frac {a_{1}+\dots +a_{n}}{n}}.
אירוויזיון למקהלות 2017

| --- | --- |

 מספר התחרות:  1
 גמר:  22 ביולי 2017
 מנחים:  אריק וייטאקר   אווה ג'ונסון
 רשת השידור המפיקה:  LTV
 מיקום האירוע:  ריגה
 המפקח על התחרות:  יון אולה סאנד
 השיר הזוכה:  סלובניה סלובניה - כרמן מאנה
 מספר משתתפות:  9
 מדינות שמשתתפות לראשונה:  אוסטריה אוסטריה   בלגיה בלגיה   דנמרק דנמרק   אסטוניה אסטוניה   גרמניה גרמניה   הונגריה הונגריה   לטביה לטביה   סלובניה סלובניה   ויילס ויילס
 מופעי פתיחה/ביניים:  "Fly to Paradise" עם 600 זמרים וג'ולאנטה סטריקייט  השיר "My Song" של אריק אסנולדס מבוצע על ידי כל המקהלות עם מקהלת הבמה, דביס יוקרה וקהל
 המדינות המשתתפות
 
   מדינות משתתפות
 אירוויזיון למקהלות 2019 ← 
 
האירוויזיון למקהלות 2017 היא התחרות ה-1 של האירוויזיון למקהלות. לטביה אירחה את האירוויזיון הזה בארנה ריגה.
פורמט

המדינות החברות באיגוד השידור האירופאי זכאיות להתחרות בתחרות זו. לכל מדינה מתחרה, יש מקהלה שהיא הנציגה של אותה מדינה. כל אחת מהמקהלות מבצעת קטע מקהלה שנמשך לא יותר מ-6 דקות. כל קטע יכול לכלול לפחות יצירה מוזיקלית אחת. אבל, כל יצירה חייבת להכיל השפעה לאומית או אזורית מהמדינה המשתתפת.
פורמט > השופטים

המנצח נבחר לאחר הצבעת השופטים. השופטים שהצביעו הם:
לטביה לטביה - אלינה גרנקה
הממלכה המאוחדת הממלכה המאוחדת - ג'ון ראטר
שווייץ שווייץ - ניקולס פינק
מדינות משתתפות

| סדר | מדינה | מקהלה | שירים | שפה | מיקום |
| --- | --- | --- | --- | --- | --- |
| 1 | אסטוניה אסטוניה | מקהלת הנשים האסטוניות | "Absolute Tormis" | אסטונית | - |
| 2 | דנמרק דנמרק | המקהלה האקדמית של אורהוס | "I Seraillets Have" / "Wiigen-Lied" | דנית | - |
| 3 | בלגיה בלגיה | הפסטורו | "Dans la troupe" / "Ensemble" | צרפתית | - |
| 4 | גרמניה גרמניה | מקהלת הג'אז של פרייבורג | "African Call" / "Palettes" | שפה מתוכננת / גרמנית | - |
| 5 | סלובניה סלובניה | כרמן מאנה | "Ta na Solbici" / "Adrca" / "Aj, zelena je vsa gora" | סלובנית | 1 |
| 6 | הונגריה הונגריה | מקהלת הגברים של ברטוק בלה | "Karádi nóták" | הונגרית | - |
| 7 | ויילס ויילס | מקהלת הנשים | "O, Mountain, O" / "Mil harddach" / "Wade in the Water" | צ'כית / ולשית / אנגלית | 2 |
| 8 | אוסטריה אוסטריה | הארדצ'ויר לינץ | "Ave Maria" / "I tua wos i wü" / "Rah" | לטינית / גרמנית / אנגלית | - |
| 9 | לטביה לטביה | ספיגו | "Grezna saule debesīs" / "Es čigāna meita biju" | לטבית | 3 |
מדינות אחרות

נורווגיה נורווגיה - ב-5 בספטמבר 2016, רשות השידור הנורווגית NRK הודיעה שלא תעשה את הופעת הבכורה שלה בגלל שקיימת תחרות אחרת Let the Peoples Sing (אנ') שהפורמט שלה דומה לפורמט של התחרות.
שוודיה שוודיה - ב-29 במאי 2017, רשות השידור השוודית SVT הודיעה שלא תעשה את הופעת הבכורה שלה.
הערות שוליים

↑  Granger, Anthony (14 בפברואר 2017). "Choir of the Year 2017 details to be released later this month". eurovoix.com. Eurovoix. נבדק ב-20 במרץ 2017. {{cite web}}:  (עזרה)
↑  Granger, Anthony (27 בפברואר 2017). "Seven countries to compete in Eurovision Choir of the Year 2017". eurovoix.com. Eurovoix. נבדק ב-20 במרץ 2017. {{cite web}}:  (עזרה)
↑  "Choir for televised euro event chosen". LSM. eng.lsm.lv. 30 באפריל 2017. נבדק ב-23 ביוני 2017. {{cite news}}:  (עזרה)
↑  ""Choral Eurovision" is coming to Latvia". LSM. eng.lsm.lv. 28 בפברואר 2017. נבדק ב-23 ביוני 2017. {{cite news}}:  (עזרה)
↑  Granger, Anthony (20 במאי 2017). "Nicolas Fink named as third Eurovision Choir of the Year 2017 juror". eurovoix.com. Eurovoix. נבדק ב-20 במאי 2017. {{cite web}}:  (עזרה)
1 2 3 4  Granger, Anthony (21 ביולי 2017). "Eurovision Choir of the Year 2017 Running Order Revealed". eurovoix.com. Eurovoix. נבדק ב-21 ביולי 2017. {{cite web}}:  (עזרה)
↑  "Carmen Manet from Slovenia win Eurovision Choir of the Year! | Eurovision Choir of the Year". Eurovision Choir of the Year (באנגלית אמריקאית). 2017-07-22. נבדק ב-2017-07-22.
↑  Granger, Anthony (5 בספטמבר 2016). "Norway: Will not participate in Choir of the Year 2017". eurovoix.com. Eurovoix. נבדק ב-20 ביולי 2017. {{cite web}}:  (עזרה)
↑  Granger, Anthony (29 במאי 2017). "Sweden: SVT explains Eurovision Choir of the Year non-participation". eurovoix.com. Eurovoix. נבדק ב-20 ביולי 2017. {{cite web}}:  (עזרה)
אי-שוויון הסכומים של צ'בישב

ערך זה עוסק באי-שוויון על סדרות סופיות. אם התכוונתם לאי-שוויון על משתנים מקריים, ראו .
במתמטיקה, אי-שוויון הסכומים של צ'בישב קובע שאם  \ a_{1}\leq a_{2}\leq \cdots \leq a_{n} ו-  \ b_{1}\leq b_{2}\leq \cdots \leq b_{n} הן שתי סדרות של מספרים, המסודרות באותו כיוון, אז ממוצע המכפלות חוסם את מכפלת הממוצעים, כלומר  \ {\frac {1}{n}}\sum _{i}a_{i}\cdot {\frac {1}{n}}\sum _{i}b_{i}\leq {\frac {1}{n}}\sum _{i}a_{i}b_{i}.
האי-שוויון קרוי על שמו של המתמטיקאי הרוסי פפנוטי צ'בישב, שהציג אותו.
הכללות

למשפט ידועות כמה הוכחות, והכללות רבות. למשל,
הגרסה המשוקללת: אם  \ p_{1}+\cdots +p_{n}=1 הם מספרים חיוביים ו- \ a_{i},b_{i} כמקודם, אז  \ \sum p_{i}a_{i}\cdot \sum p_{i}b_{i}\leq \sum p_{i}a_{i}b_{i}.
גרסת המשתנים המקריים: אם X משתנה מקרי בדיד ו- f,g פונקציות מונוטוניות עולות (במובן החלש), אז  \ E(f(X))E(g(X))\leq E(f(X)g(X)); כלומר, בין שתי פונקציות עולות של אותו משתנה מקרי יש מתאם חיובי.
הגרסה הרציפה: אם f,g פונקציות ממשיות אינטגרביליות על הקטע [0,1], ושתיהן מונוטוניות עולות, אז  \int _{0}^{1}f(x)dx\int _{0}^{1}g(x)dx\leq \int _{0}^{1}f(x)g(x)dx.\,.
הוכחת האי-שוויון

מכיוון שהמספרים  \ a_{1},\dots ,a_{n},b_{1},\dots ,b_{n} סדורים באותו כיוון, לכל  \,i,j מתקיים  \ 0\leq (a_{j}-a_{i})(b_{j}-b_{i}), כלומר  \ a_{i}b_{j}+a_{j}b_{i}\leq a_{i}b_{i}+a_{j}b_{j}. סיכום לכל i ולכל j נותן  \ 2\sum _{i}a_{i}\sum _{j}b_{j}=\sum _{i,j}(a_{i}b_{j}+a_{j}b_{i})\leq \sum _{i,j}(a_{i}b_{i}+a_{j}b_{j})=2n\sum _{i}a_{i}b_{i}.
ראו גם

אי-שוויון התמורות
אי-שוויון קושי-שוורץ
לקריאה נוספת

The Cauchy-Shwartz Master class, J. Michael Steele, עמ' 76-78.
איתי יהודאי

| --- | --- |
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד יחידת שלדג  מפקד עוצבת חצי האש ומדריך בקורס מפקדי פלוגות ומפקדי גדודים  מפקד מפקדת כוחות אוויר מיוחדים בחיל האוויר
 פעולות ומבצעים
   המערכה ברצועת הביטחון   האינתיפאדה הראשונה   האינתיפאדה השנייה     מלחמת לבנון השנייה  מבצע עופרת יצוקה  מבצע עמוד ענן
 
איתי יהודאי הוא קצין צה"ל במילואים בדרגת אלוף-משנה, שירת כמפקד מפקדת כוחות אוויר מיוחדים בחיל האוויר, כמפקד עוצבת חצי האש וכמפקד יחידת שלדג.
שירות צבאי

עם גיוסו לצה"ל התנדב ליחידת שלדג. עבר יהודאי מסלול הכשרה כלוחם. עם תום המסלול יצא לקורס קציני חי"ר. עם סיום הקורס שב ליחידת שלדג כמפקד צוות לוחמים. השלים מספר תפקידי פיקוד ביחידה. בשנת 2003 מונה למפקד היחידה. פיקד על היחידה בלחימה כנגד הטרור הפלסטיני באינתיפאדה השנייה ובמלחמת לבנון השנייה, בין היתר במבצע חד וחלק. בשנת 2007 מונה למפקד עוצבת חצי האש ולמדריך בקורס מפקדי פלוגות ומפקדי גדודים עד ינואר 2010. בין השנים 2010–2013 שירת כמפקד מפקדת כוחות אוויר מיוחדים. בסיום התפקיד פרש מצה"ל.
הערות שוליים

↑  חיילי יחידת עמרי שרון: להשעות אותו, באתר ערוץ 7, 3 בנובמבר 2005.
↑  עמוס הראל, קצינים ב"שלדג": הרס הבתים ברצועה אינו מוסרי, באתר הארץ, 27 בספטמבר 2004.
↑  יואב לימור ואלון בן דוד, מקום שלישי: שלדג, באתר ynet, 14 בפברואר 2008.
↑  עמיר רפפורט, "אש על כוחותינו: כך הכשלנו את עצמנו במלחמת לבנון השנייה", הוצאת ספרית מעריב, 2007, עמודים 221-223.
↑  שחר הלווינג, הקורס לאמנויות לחימה, ביטאון ביבשה, גיליון 10, יוני 2009, באתר זרוע היבשה.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
איתי לב (סופר)

אין תמונה חופשית
איתי לב (נולד ב-1976) הוא סופר ומוזיקאי ישראלי.
ביוגרפיה

איתי לב נולד בירושלים. בצבא שירת בלהקת פיקוד מרכז כזמר ושחקן. לאחר שהקים אולפן יחד עם אלון פרימן, הפיקו השניים אלבום שנגנז לבסוף. בשנת 2012 הפיקו השניים אלבום בשם "נקודות" ובו שרו זמרים שונים, ביניהם גורי אלפי, אמיר דדון ואלרן דקל. כיום מתגורר לב במודיעין עם אשתו וארבעת ילדיהם.
ספריו

חנה (ספרית מעריב, 2005)
נלך ונלך עד שנתעיף (ספר ילדים ואלבום מוזיקה) (ספרית מעריב, 2007)
מעל גלים אהבתיך (הוצאת מטר, 2013)
אלברט גוסטב בדיין

| --- | --- |

 לידה:  1893 צרפת אנז'ה, צרפת
 פטירה:  1980  (בגיל 87 בערך) בריטניה ג'רזי, הממלכה המאוחדת
 שם לידה:  Albert Gustave Bedane 
 מדינה:  בריטניה בריטניה
 ידוע בשל:  הצלת יהודים ופליטים מהשואה חסיד אומות העולם
 מקצוע:  פיזיותרפיסט
 פרסים והוקרה:  חסיד אומות העולם (21 בדצמבר 1999) 
 
אלברט גוסטב בדיין (1893, אנז'ה, צרפת – 1980, ג'רזי, בריטניה) (Albert Gustave Bedane) היה אזרח ג'רזי חסיד אומות העולם וגיבור שואה בריטי שהסתיר אישה יהודיה הולנדית ומספר פליטים בביתו בזמן מלחמת העולם השנייה.
קורות חייו

בדיין נולד באנז'ה (Angers) בצרפת ב-1893 ומשפחתו עברה לג'רזי (Jersey) ב - 1894.
בדיין שירת בצבא האנגלי ב-1/9 גדוד המפשייר (1/9th Hampshire Regiment).
לאחר סיום לימודיו, היה פיזיותרפיסט וייסד מרפאה בביתו, ברחוב רוזוויל סנט הלייר (Roseville Street, Saint Helier), שם נולדה בתו ולרי (Valerie).
לאחר מלחמת העולם הראשונה בדיין נישא לאשתו קלרה (Clara).
בדיין נהפך לאזרח בריטי ב-1921.
בזמן מלחמת העולם השנייה

רוב האוכלוסייה היהודית בג'רזי ברחה מהאזור לפני פלישת הגרמנים ב-1940, אבל 12 מתושבי האי שזוהו כיהודים, נשלחו למחנות השמדה. בדיין סייע לאישה יהודיה ממוצא הולנדי בשם מארי אריקה ריצ'רדסון (Mary Erica Richardson) החל מ-25 ביוני 1943. מארי גרה עם בעלה קפטן אדמונד ריצ'רדסון, שלא היה יהודי, בסיינט הלייר. לפי דברי בדיין, יום אחד תוחקרה ריצ'רדסון על ידי הFeldkommandantur (יחידת העניינים האזרחיים הגרמנית) והורשתה ללכת לביתה על מנת לאסוף את חפציה עמם תשלח ל"מחנה נחמד ומיוחד". בדיין לקח את ריצ'רדסון לביתו, שם התחבאה חודשים במרתף אבן קטן לפני שהועברה לחדר עם ווילונות בקומה העליונה של הבית. היא שהתה בביתו במשך כשנתיים וחצי למרות הסכנה בדבר. בדיין האכילה בזכות אוכל שקבל מלקוחותיו החוואים בתמורה לטפולי הפיזיותרפיה שהעניק להם.
במהלך המלחמה, בדיין החביא בביתו גם עובדי כפייה רוסיים, אסיר מלחמה צרפתי שברח, ופרנסיס לה סאור (Francis Le Sueur), איש מג'רזי שברח מהגרמנים.
ספרו של פרנסיס לה סאור "Shadow of the Swastika" שפורסם ב-1990 הוא עדות למעשיו של בדיין.
לאחר המלחמה

בריאיון לעיתון עם "Jersey Evening Post" ב-1970 סיפר בדיין כי גברת ריצ'רדסון שינתה במהלך השנים ששהתה בביתו את סגנון שערה, כי היא נהגה להרכיב משקפיים כהים וכי לעיתים היא ישבה בחוץ בגינה. בכל פעם שהגרמנים חיפשו את הבית, היא חזרה להתסתתר במרתף הסודי.
לאחר המלחמה, בדיין אושפז ואובחן עם ההשפעות מאוחרת של לחץ כרוני. הזוג ריצ'דרסון עזבו את האי מיד לאחר המלחמה.
הנצחות

פרדריק כהן, נשיא הקהילה היהודית בג'רזי כתב על סיפורו של בדיין בספרו "The Jews in the Channel Islands during the German Occupation 1940- 1945"
בדיין הוזכר בספרה של מדליין באנטינג " The Model Occupation – The Channel Islands under German Rule 1940-1945" שפורסם ב-1996.
בדיין הוכר בקבוצה של 20 אזרחי האי על ידי האיחוד הסובייטי ב-1965 על זה שהחביא וסייע לעובדי כפייה רוסיים.
ב-21 בדצמבר 1999, אלברט בדיין הוכר כחסיד אומות העולם. המדליה ניתנה לנכדו בלונדון וכיום נמצאת בתצוגת קבע במוזיאון הימי בסיינט הלייר.
לוחית אשר מסמנת את ביתו ברחוב רוזוויל 45 הוקמה על ידי Vingtaine de la Ville.
ב-2010, בדיין קיבל את אות גיבור השואה הבריטי מהממשלה הבריטית
ראו גם

הצלת יהודים במהלך השואה
הערות שוליים

↑  Lyn Smith, Heroes Of The Holocaust, Ebury Press, 2012
1 2 3  The Righteous Among The Nations: Bedane FAMILY, Yad Vashem
↑  Louis Bulow, Albert Bedane, auschwitz.dk
↑  Robin Dodkins, Roseville Street, www.vingtaine.org
↑   Britons honoured for holocaust heroism, The Telegraph
אישטוואן ראדו

| --- | --- |
אין תמונה חופשית
 לידה:  24 ביולי 1891 קישווארדה, הונגריה 
 פטירה:  12 באוגוסט 1972 (בגיל 81) יוז'פווארוש (רובע 8), הונגריה 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  אוניברסיטת אטווש לוראנד 
 
אישטוון ראדו (במקור יחזקאל זיסה רוזנבליט, בהונגרית: Radó István; קישווארדה, 24 ביולי 1891 – בודפשט, 12 באוגוסט 1972) היה מנהל הפקה, מפיק, עיתונאי בתחום הקולנוע יהודי-הונגרי, דרמטורג; אחד מחלוצי עיתונות הקולנוע ההונגרית.
ביוגרפיה

ראדו למד משפטים באוניברסיטת בודפשט (כיום שמה אוניברסיטת אטווש לווראנד). הוא הפך לעיתונאי והחל את הקריירה שלו כעובד העיתון "נאפ" (Nap). בשנת 1912 הקים יחד עם ז'יגמונד לנקאי (מקודם: גוטמן) את כתב העת "עולם הקולנוע" (Mozivilág). בתקופת הרפובליקה הסובייטית ההונגרית (1919) הוא ניהל את הסוציאליזציה של בתי הקולנוע ההונגריים. לאחר נפילת הרפובליקה בסוף בשנת 1919 נכלא לתקופה קצרה. בשנת 1920, ערך יחד עם ויקטור לאני ואלברט הלד את "25 שנות הקולנוע". בשנת 1922 השתתף בהקמת "מועדון הקולנוע ההונגרי" (Magyar Filmklub); עד 1933 הוא היה תחילה המזכיר ואחר כך המזכ"ל של המועדון. בין השנים 1927–1940 היה הדרמטורג של חברת הסרטים מטרו גולדווין מאייר בבודפשט. בין השנים 1937–1939 היה הבעלים המשותף והמנהל של חברת הסרטים Prizma Film Kft. ראדו היה מעמיתי המערכת והכותבים של "לקסיקון הסרטים ההונגרי" הראשון שפורסם בשנת 1942. באותה השנה הוא שוב נכלא. הוא הצליח להשתחרר ועל אף יהדותו, בנסיבות לא חוקיות, הקים ב-1944 את "האיגוד המקצועי של יוצרי הסרטים" עם מנהל התיאטרון ארפאד הורבאט, השחקן בלה גאל (מקודם: גוטמן, שניספה במחנה הריכוז דכאו) ועם הכנר, מלחין ומנצח לאסלו אנדייל (מקודם: נויראט) שזמן מה היה המזכ"ל שלו. הוא הצליח לשרוד את השואה ואחרי 1945 מילא תפקיד חשוב באיגוד המקצועי של עובדי הקולנוע. בין 1945 לבין 1948, ערך את כתבי העת "חיי קולנוע" (Moziélet) ו"סרט חדש" (Új Film). הוא פרש לגמלאות בשנת 1948.
בנוסף לכל הנזכר כבר הוא ערך גם את כתבי העת "יומן הקולנוע" (Mozgófénykép Híradó), את ה"קולנוע וסרט" (Mozi és Film) ו"הקולנוע של בודפשט" (Pesti Mozi) וכן עבד כמבקר ב"עיתון השעה 8" (8 Órai Újság), ב"עיתון של בודפשט" (Budapesti Hírlap). ראדו פרסם את ספר הכיס של בתי הקולנוע ההונגריים, שנתוני הסרטים, מאמריו הופיעו ביומון ה"אומה הונגרית" (Magyar Nemzet).
משפחתו

הוריו: ד"ר לאיוש ראדו (רוזנבליט) היה עורך דין ואמו הייתה מריה ויינברגר (ודאס).
אחותו: לילי ב. ראדו (1896–1977) הייתה סופרת, משוררת ומתרגמת.
רעייתו: הוא התחתן עם ארז'בט מישיק ב-4 באוגוסט 1916 בבודפשט.
ילדיהם: שני בנים נולדו להם, לאסלו ראדו (1915–1942), היה עוזר במאי, עיתונאי קולנוע ואישטוון ראדו הצעיר (1920–?) היה עיתונאי קולנוע, גרפיקאי. בשנת 1967 נשא לאישה את אדית שטיין.
כתביו

סיפור סיפורים (1911)
הינדנבורג (1915)
הסרט ההונגרי, 1919 (1959)
סרטיו > כמנהל הפקה

איני יכול לחיות ללא מוזיקה (1935)
כבוד ליוצא מן הכלל (1936)
שלמי, גברת! (1937)
גברת מחפשת חדר (1937)
סרטיו > כמפיק

הנמען לא ידוע (1935)
גברת מחפשת חדר (1937, עם מנו גוטמן)
דרקון החלומות (1938–1939)
ראו גם

Meghalt Radó István újságíró (Magyar Nemzet, 1972. aug. 15.)
Film kislexikon. Szerkesztette: Ábel Péter. Budapest, Akadémiai Kiadó, 1964.
Ki-kicsoda? Kortársak lexikona. [Budapest], Béta Irodalmi Rt., [1937].
Magyar filmlexikon. Szerkesztette: Veress József. Budapest, Magyar Nemzeti Filmarchívum, 2005.
Mudrák József - Deák Tamás: Magyar hangosfilm lexikon 1931-1944. Máriabesnyő-Gödöllő, Attraktor, 2006.
לקריאה נוספת

Magyar életrajzi lexikon IV: 1978-1991 (AZ) (לקסיקון ביוגרפי הונגרי. עורכת ראשית אגנש קניירש. 1994 ISBN 963-05-6422-X)
Hangosfilm.hu
המכון הלאומי למורשת
הערות שוליים

↑  A kisvárdai izr. egyházközség születési anyakönyve, 49/1891. folyószám.
↑  Halálesete bejegyezve a Bp. VIII. ker. állami halotti akv. 2196/1972. folyószám alatt.
↑  Házasságkötése bejegyezve a Bp. VIII. ker. állami házassági akv. 759/1916. folyószám alatt.
| --- | --- |
בקרת זהויות :  GND: 127924507  ISNI: 0000 0000 8014 2295  LCCN: no2021087503  NSK: 000646152  VIAF: 121460023   WorldCat (עם VIAF): 121460023
אישטוואן וש

| --- | --- |

 לידה:  24 בספטמבר 1910 בודפשט, האימפריה האוסטרו-הונגרית 
 פטירה:  16 בדצמבר 1991 (בגיל 81) בודפשט, הונגריה 
 מדינה:  הונגריה 
 מקום קבורה:  בית הקברות פרקשרטי בבודפשט 
 שפות היצירה:  הונגרית 
 בן או בת זוג:  פירושקה סאנטו 
 פרסים והוקרה:  פרס קושוט (1962)  פרס קושוט (1985)  פרס אטילה יוז'ף (1956)  פרס באומגרטן (1948)  פרס אטילה יוז'ף (1951)  פרס אטילה יוז'ף (1961) 
 
אישטוואן וש (בהונגרית: Vas István; 24 בספטמבר 1910 –  16 בדצמבר 1991) משורר, מתרגם, מסאי וסופר יהודי-הונגרי.